נשים בתנ"ך
רשימת הנשים המוזכרות בשמן בתנ"ך

בטבלה זו, מופיעות כל הנשים בתנ"ך המוזכרות בשמן (ישנן מספר קטן של חריגות אשר מופיעות בטבלה ושמן לא מופיע בתנ"ך - הן מופיעות בטבלה בשל מרכזיות סיפורן, ומופיעות בתוך סוגריים). הטבלה מסודרת לפי ספרי התנ"ך וסדר הנשים הוא לפי סדר הופעתן. לצד כל שם, בהערת שוליים, הפסוק הראשון בו היא מופיעה בשמה. ישנם מספר שמות אשר פרשני וחוקרי התנ"ך, מייחסים ככפילות - דהיינו, אישה אחת שנקראה ככל הנראה בשני שמות (או יותר) - נתון זה מצוין בעזרת * סמוך לשמן של אותן נשים.
בטבלה יש 127 שמות של נשים, חלקם שמות כפולים לאותה אישה, ושני שמות הם שמות של נשים מתוך משל של אלוהים ליחזקאל, כלומר, נשים שלא התקיימו במציאות.
| ספר | מספר הנשים המוזכרות בשמן באותו ספר: | שם הנשים לפי סדר הופעתן בכתוב | הערות |
| --- | --- | --- | --- |
| בראשית | 28 | חוה, עדה, צילה, נעמה, שרי (שרה)*, מילכה, יסכה*, הגר*, רבקה, ראומה, קטורה*, יהודית*, בשמת*, מחלת*, רחל, לאה, זלפה, בלהה, דינה, דבורה, עדה*, אהליבמה*, בשמת, תמנע, מהיטבאל, (בת שוע), תמר, אסנת, שרח | לפי המפרשים, יסכה היא שרי (שרה), וקטורה היא הגר. |
| שמות | 6 | המיילדות העבריות: שפרה ופועה*, (בת פרעה*), ציפורה, יוכבד*, אלישבע, מרים* | לפי המדרשים - שפרה ופועה הן יוכבד ומרים. בת פרעה לא מוזכרת בשמה, אך בדברי הימים מוזכרת בת פרעה בשם בתיה - ופרשנים מייחסים את בתיה לאותה בת פרעה שהצילה את משה מהיאור. |
| ויקרא | 1 | שלומית |  |
| במדבר | 6 | כזבי, בנות צלפחד: מחלה, נעה, חגלה, מלכה, ותרצה |  |
| דברים | 0 |  | החומש היחיד שאינו מכיל שם של אף אישה (שלא הוזכרה קודם לכן). |
| יהושע | 2 | רחב, עכסה |  |
| שופטים | 3 | דבורה, יעל, (האישה במגדל בתבץ), (בת יפתח), (אשת מנוח*), דלילה, (הפלגש של האיש הלוי) | בספר שופטים מספר נשים שתפקידם בסיפורים בהן הן מופיעות מכריע, אך שמן לא מוזכר - ולכן הוזכרו בטבלה זו בכל זאת. כך האישה מתבץ, שהמעשה שלה הפסיק את שלטונו של אבימלך, בת יפתח שמה שאירע לה בשל נדרו של אביה הוא חריג בסיפור המקראי, אשת מנוח אשר תפקידה בהולדת שמשון, ובהפיכתו לנזיר, משמעותי, והפילגש של האיש הלוי, שמה שאירע לה הוביל למלחמת שבטים בישראל וכמעט להשמדתו של שבט בנימין. |
| שמואל | 16 | חנה, פנינה, מרב, מיכל*, אחינועם (אשת שאול), אביגיל, אחינועם (אשת דוד), (בעלת האוב מעין דור), מעכה, חגית, אביטל, עגלה*, רצפה, בת שבע, תמר (בת דוד, אחות אבשלום), תמר (בת אבשלום)*, אביגל, (האישה החכמה מאבל בית מעכה) | שתי נשים מופיעות כאן על אף היותן עלומות שם, בשל תפקידן בסיפור המקראי - בעלת האוב, שהעלתה לשאול באוב את שמואל, והאישה החכמה מאבל בית מעכה, בשל העובדה שמנעה טבח בעיר שלמה, בכך שמסרה ליואב בן צרויה את ראשו של שבע בן בכרי שהסתתר בעיר. |
| מלכים | 23 | אבישג, טפת, בשמת, תחפניס, צרועה, נעמה, מעכה (בת אבישלום)*, איזבל, (האישה האלמנה מהעיר צרפת), עזובה, (האישה השונמית), עתליהו (עתליה), יהושבע, צביה, יהועדן, יכליהו, ירושא, אבי, חפצי-בה, משולמת, ידידה, חולדה, חמוטל, זבודה, נחושתא | האלמנה מצרפת והאישה השונמית מוזכרות כאן על אף שלא מוזכר שמן, בשל תפקידן הייחודי בסיפור המקראי - תמכו פיזית וכלכלית באליהו ובאלישע, וילדיהן זכו לקום לתחייה בעקבות תפילותיהם של אליהו ואלישע. |
| ישעיהו | 0 |  |  |
| ירמיהו | 0 |  |  |
| יחזקאל | 2 | שתי אחיות: אהלה ואהליבה** | **שני השמות הן של נשים שלא חיו, אלא מתוארות במשל שאלוהים נותן ליחזקאל. |
| תרי עשר | 2 | גומר, לא רוחמה |  |
| תהילים | 0 |  |  |
| משלי | 0 |  |  |
| איוב | 3 | בנות איוב: ימימה, קציעה, קרן הפוך |  |
| שיר השירים | 0 |  |  |
| רות | 3 | נעמי, ערפה, רות |  |
| איכה | 0 |  |  |
| קהלת | 0 |  |  |
| אסתר | 3 | ושתי, אסתר (הדסה), זרש |  |
| דניאל | 0 |  |  |
| עזרא ונחמיה | 1 | נועדיה |  |
| דברי הימים | 28 | צרויה, עזובה אשה*, יריעות*, אפרת*, עזובה*, אביה, עטרה, אביהיל (אשת אבישור), אחלי**, עיפה, מעכה (פילגש כלב), שלומית (בת זרובבל), הצללפוני*, חלאה, נערה, ביתיה*, מעכה (אשת מכיר), המולכת, שארה, שועא, בערא, חודש, מעכה (אשת יעיאל אבי גבעון), מחלת (אשת רחבעם), אביהיל (אשת רחבעם), מיכיהו*, שמעת, שמרית | צרויה מוזכרת כבר בספר שמואל אך משם לא ברור שהיא בת ולא בן, ורק בדברי הימים מבואר היותה אחות דוד (ולא אח), ולכן מופיעה כאן. בנוגע לנשי ובנות כלב יש מחלוקת פרשנית לגבי נשותיו ובנותיו, עזובה אשה, יריעות, אפרת ועזובה, ועל כן מסומנות בכוכבית. אחלי היא ככל הנראה הבת של ששן, אך ייתכן שמדובר בבן - יש סתירה בכתובים, עם מחלוקת פרשנים. ביתיה לפי הפרשנים היא בת פרעה שגידלה את משה. הצללפוני לפי חלק מהפרשנים היא אשת מנוח, אם שמשון. מיכיהו - ייתכן שהיא מעכה בת אבישלום, לפי חלק מהפרשנים. |